**Informatīvais paziņojums par iepirkumu**

|  |  |
| --- | --- |
| Būvdarbi |  |
| Piegāde |  |
| Pakalpojumi | X |

|  |  |
| --- | --- |
| 1. Pasūtītājs:  | **SIA “Publisko aktīvu pārvaldītājs Possessor”** |
|  |

|  |  |  |  |  |  |  |
| --- | --- | --- | --- | --- | --- | --- |
| **Tālrunis:** |  | 67021358 |  |  | **E – pasts:**  | pasts@possessor.gov.lv |

|  |  |
| --- | --- |
| 2. Paredzamā iepirkuma priekšmets:  | **Datu aizsardzības un kiberdrošības pārvaldības pakalpojumu sniegšana SIA “Publisko aktīvu pārvaldītājs Possessor”** |
| **(nosaukums)** |

3. Identifikācijas numurs**: POSSESSOR/2024/55**

|  |  |
| --- | --- |
| 4. Paredzamā līgumcena EUR (bez PVN): | **saskaņā ar Publisko iepirkumu likuma** **9. pantu** |
|  |

5. CPV kodi: Galvenais kods - 73200000-4 (Pētniecības un izstrādes konsultāciju pakalpojumi), Papildu kods - 79417000-0 (Drošības konsultāciju pakalpojumi).

|  |  |
| --- | --- |
|  6. Kontaktpersona informācijas saņemšanai par iepirkumu: | Eva Jonāse 67021336Eva.Jonase@possessor.gov.lv |
| **(vārds, uzvārds, tālruņa numurs un e-pasta adrese)** |

**7. Piedāvājumu iesniegšanas termiņš:** **līdz 2024. gada 23. septembra,** **plkst. 11.00**

|  |  |
| --- | --- |
| 8. Publicēšanas datums:  |  |
| **27.08.2024.** |
| (diena/mēnesis/gads) |

Pielikumā: Iepirkuma materiāli

Apstiprināts:

SIA “Publisko aktīvu pārvaldītājs Possessor”

iepirkumu komisijas sēdē

2024. gada 26. augustā

(protokols Nr. 32)

**NOLIKUMS PRETENDENTIEM**

**“Datu aizsardzības un kiberdrošības pārvaldības pakalpojumu sniegšana SIA “Publisko aktīvu pārvaldītājs Possessor””**

Iepirkuma identifikācijas Nr. POSSESSOR/2024/55

**1. Pasūtītājs:**

SIA “Publisko aktīvu pārvaldītājs Possessor” (turpmāk – Pasūtītājs)

Reģistrācijas Nr.40003192154

Adrese: Krišjāņa Valdemāra iela 31, Rīga, LV-1887

Tālrunis: 67021358

Tīmekļvietne: [www.possessor.gov.lv](http://www.possessor.gov.lv)

Pircēja profils EIS: https://www.eis.gov.lv/EKEIS/Supplier/Organizer/539

**2. Iepirkuma priekšmets, procedūra, un identifikācijas numurs:**

2.1. Iepirkuma priekšmets: Datu aizsardzības un kiberdrošības pārvaldības pakalpojumu sniegšana SIA “Publisko aktīvu pārvaldītājs Possessor” saskaņā ar Tehniskās specifikācijas 1. un 2. daļu (Iepirkuma nolikuma 1. pielikums).

2.2. Iepirkuma procedūra organizēta saskaņā ar Publisko iepirkumu likuma 9.pantu (turpmāk – Iepirkums).

2.3. Iepirkuma identifikācijas Nr. POSSESSOR/2024/55.

2.4. Iepirkuma nolikums satur vispārīgās prasības, kas attiecas uz to Iepirkuma procedūru, kuras profilā Iepirkuma nolikums ir pievienots. Iepirkuma nolikums satur informācijas daļas (informācija par Pasūtītāju, detalizēta informācija par Iepirkuma priekšmetu, piegādātāju kvalifikācijas prasības, Tehniskās specifikācijas 1. un 2. daļas un finanšu piedāvājuma prasības, Iepirkuma līguma projekts, veidlapas u.c. informācija), kas ir pieejamas attiecīgās Iepirkuma procedūras profila datos, Elektronisko iepirkumu sistēmas (turpmāk – EIS) e-konkursu apakšsistēmā, publicētie pielikumi ir Iepirkuma nolikuma neatņemamas sastāvdaļas.

2.5. CPV kodi: Galvenais kods - 73200000-4 (Pētniecības un izstrādes konsultāciju pakalpojumi), Papildu kods - 79417000-0 (Drošības konsultāciju pakalpojumi).

2.6. Paredzamā kopējā līgumcena: **līdz 41’999,99 EUR**, neieskaitot pievienotās vērtības nodokli.

2.7. Piedāvājums jāiesniedz par visu Iepirkuma priekšmeta apjomu.

2.8. Piedāvājuma variantus iesniegt nedrīkst.

**3. Pasūtītāja kontaktpersonas:**

3.1. Par Iepirkuma procedūru: Iepirkumu departamenta vecākā iepirkumu speciāliste Eva Jonāse, e-pasts: Eva.Jonase@possessor.gov.lv, tālrunis 67021336.

3.2. Informācijas pieprasījumus par Iepirkuma dokumentācijā iekļautajām prasībām piegādātājs var pieprasīt, izmantojot EIS e-konkursu apakšsistēmu. Atbildes uz jautājumiem no Pasūtītāja puses arī tiek sniegtas, izmantojot EIS e-konkursu apakšsistēmu.

**4. Pretendenti:**

4.1. Pretendents: piegādātājs, kurš ir iesniedzis piedāvājumu.

4.2. Piegādātājs: fiziska vai juridiska persona vai pasūtītājs, šādu personu apvienība jebkurā to kombinācijā, kuram ir tiesības un pieredze sniegt Tehniskās specifikācijas 1. un 2. daļā noteiktajām prasībām (Iepirkuma nolikuma 1. pielikums) atbilstošu pakalpojumu un ir reģistrēts atbilstoši attiecīgās valsts normatīvajos aktos noteiktajām prasībām.

4.3.Visiem pretendentiem piemēro vienādus noteikumus.

4.4. Pretendents ir personu apvienība:

4.4.1. ja piedāvājumu iesniedz personu apvienība, piedāvājumā papildus norāda personu, kas Iepirkumā pārstāv attiecīgo personu apvienību, katras personas atbildības sadalījumu un veicamo darbu uzskaitījumus, kā arī vienošanos par sadarbību konkrētā līguma izpildei;

4.4.2. ja piedāvājumu iesniedz personu apvienība, Iepirkuma nolikuma 12. punktā minētos atlases dokumentus iesniedz atbilstoši katra personu apvienības biedra darbības specifikai un iesaistei līguma izpildē;

4.4.3. ja piedāvājumu iesniedz personu apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar normatīvajos aktos noteikto kārtību, ir jāiesniedz visu personu apvienības dalībnieku parakstīts saistību raksta (protokola, vienošanās, cita dokumenta) atvasinājums, kas apliecina, ka, ja personu apvienība tiks atzīta par uzvarētāju, apvienība pēc savas izvēles izveidos personālsabiedrību vai noslēgs sabiedrības līgumu, vienojoties par apvienības dalībnieku atbildības sadalījumu.

4.5. Pretendents ir personālsabiedrība:

4.5.1. ja piedāvājumu iesniedz personālsabiedrība, Iepirkuma nolikuma 12. punktā minētos atlases dokumentus iesniedz atbilstoši katra personālsabiedrības biedra darbības specifikai un iesaistei līguma izpildē;

4.5.2. ja piedāvājumu iesniedz personālsabiedrība, tad, lai tā tiktu atzīta par Pretendentu, ir jāiesniedz personālsabiedrības līguma vai cita dokumenta (protokols, vienošanās) atvasinājums, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā.

1. **Apakšuzņēmēji:**
	1. Pretendents Iepirkuma līguma izpildē ir tiesīgs piesaistīt apakšuzņēmējus.
	2. Pretendents savā piedāvājumā norāda apakšuzņēmējus, kuru sniedzamo pakalpojumu daļa ir 10’000 EUR (*desmit tūkstoši* *euro*) vai lielāka un katram šādam apakšuzņēmējam izpildei nododamo Iepirkuma līguma daļu.

5.3. Pretendents piedāvājumam pievieno rakstiskus apakšuzņēmēju apliecinājumus par apakšuzņēmēja piedalīšanos Iepirkumā, kā arī apakšuzņēmēja gatavību veikt apakšuzņēmējiem nododamo darbu sarakstā norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts Iepirkuma līgums. Apliecinājumā norāda apakšuzņēmējam nododamo darbu apjomu.

5.4. Pretendents nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē.

5.5. Piedāvājumā norādītā apakšuzņēmēja nomaiņa notiek tikai Iepirkuma līgumā norādītajā kārtībā un gadījumos saskaņā ar Publisko iepirkumu likuma 62. pantā noteikto kārtību. Pasūtītājs pārbaudīs apakšuzņēmēja atbilstību Publisko iepirkumu likuma 42. panta otrās daļas 1., 2., 3., 4. un 11. punktā minētajiem pretendentu izslēgšanas iemesliem dienā, kad Pasūtītājs lemj par atļaujas sniegšanu piegādātājam nomainīt apakšuzņēmēju.

**6. Iepirkuma līguma izpildes vieta un izpildes termiņš:**

6.1. Iepirkuma līguma izpildes vieta: Krišjāņa Valdemāra iela 31, Rīga, LV-1887 saskaņā ar Tehniskās specifikācijas 1. un 2. daļas (Iepirkuma nolikuma 1. pielikums) nosacījumiem un Iepirkuma nolikumā iekļautajām prasībām.

6.2. Paredzamais Iepirkuma līguma darbības laiks: **36 (*trīsdesmit seši*) mēneši no 2024. gada 1. novembra**.

**7.** **Iepirkuma nolikuma saņemšana un papildu informācijas sniegšana:**

7.1. Iepirkuma dokumentācija (turpmāk – Iepirkuma nolikums) ir brīvi un tieši elektroniski pieejama Pasūtītāja pircēja profilā Elektronisko iepirkumu sistēmas (turpmāk – EIS) e‑konkursu apakšsistēmā vietnē: https://www.eis.gov.lv/EKEIS/Supplier/Procurement/130472.

7.2. Ieinteresētais piegādātājs uzņemas atbildību sekot līdzi Iepirkuma komisijas sniegtajai papildu informācijai, kas tiek publicēta Pasūtītāja pircēja profilā.

7.3. Ieinteresētais piegādātājs EIS e-konkursu apakšsistēmā Iepirkuma sadaļā var reģistrēties kā Iepirkuma nolikuma saņēmējs, ja tas ir reģistrēts EIS kā piegādātājs[[1]](#footnote-1).

7.4. Ja Iepirkuma komisija no ieinteresētā piegādātāja saņem rakstisku jautājumu par Iepirkuma norisi, atbildi tā sniedz rakstiskā veidā 3 (*trīs*) darbdienu laikā no jautājuma saņemšanas dienas, bet ne vēlāk kā 4 (*četras*) kalendārās dienas pirms piedāvājumu iesniegšanas termiņa beigām, ja jautājums ir saņemts savlaicīgi. Uz ieinteresēto piegādātāju vēlāk uzdotajiem jautājumiem vai papildu informācijas pieprasījumiem Iepirkuma komisija atbildi nesniegs.

**8. Piedāvājuma iesniegšana, datums, laiks un kārtība:**

8.1. Pretendenta piedāvājums jāiesniedz elektroniski EIS e–konkursu apakšsistēmā: https://www.eis.gov.lv/EKEIS/Supplier/Procurement/130472 līdz **2024. gada 23. septembra, plkst.11:00**.

**8.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikumam.**

**9. Prasības piedāvājumu noformēšanai:**

9.1. Piedāvājumu jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:

9.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma sadaļā ievietotās veidnes;

9.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas veidnes, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem).

9.2. pieteikuma veidlapa jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.

9.3. Pretendents pieteikuma parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. *(sk. EIS sistēmā Iepirkuma sadaļā pievienotās datnes)*. Pieteikumu paraksta Pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu.

9.4. Citus dokumentus Pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.

9.5. Piedāvājumā iekļautajiem dokumentiem jābūt latviešu valodā. Ja kāds oriģināldokuments ir sagatavots svešvalodā, tam pievieno tulkojumu latviešu valodā.

9.6. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā punktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

9.7. Informāciju, kas ir komercnoslēpums atbilstoši Komerclikuma 19. pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju.

9.8. Iesniedzot piedāvājumu, Pretendents pilnībā atzīst visus Iepirkuma nolikumā (t.sk. tā pielikumos un veidnēs, kuras ir ievietotas EIS e-konkursu apakšsistēmas Iepirkuma sadaļā) ietvertos nosacījumus.

9.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

**10. Piedāvājumu atvēršana:**

10.1. Iepirkuma komisija piedāvājumus atver EIS e-konkursu apakšsistēmā **2024. gada 23. septembrī plkst.15.00.** Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā Pircēja profilā.

10.2. Pēc visu piedāvājumu atvēršanas piedāvājumu atvēršanas sanāksme tiek slēgta.

10.3. Piedāvājumu atvēršanas sanāksmes protokols tiek publicēts EIS [www.eis.gov.lv](http://www.eis.gov.lv) e-konkursu apakšsistēmā Iepirkuma sadaļā.

10.4. Pretendentu atlasi, piedāvājumu atbilstības pārbaudi un piedāvājumu vērtēšanu Iepirkuma komisija veic slēgtās sēdēs. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana.

**11.** **Pretendentu atlase:**

11.1. Iesniedzot Iepirkuma nolikumā pieprasītos dokumentus, Pretendents apliecina, ka tā kvalifikācija ir pietiekama Iepirkuma līguma izpildei, kā arī tā pieredze ir atbilstoša Iepirkuma nolikuma prasībām.

11.2. Ārvalstu pretendenti ir tiesīgi iesniegt no Iepirkuma nolikumā noteiktajiem dokumentiem līdzvērtīgus dokumentus ar pieprasīto informāciju, ja tos izsniegusi attiecīga ārvalsts institūcija, iestāde vai persona, kas saskaņā ar Pretendenta reģistrācijas valsts normatīvajiem aktiem ir tiesīga to darīt, attiecīgi norādot konkrētās valsts tiesisko pamatojumu. Ja Pretendenta reģistrācijas valsts normatīvie akti neparedz kāda no Iepirkuma nolikumā minētajiem dokumentiem izsniegšanu, Pretendentam jāiesniedz apliecinājums vai paskaidrojums, sniedzot Iepirkuma nolikumā pieprasīto informāciju.

**12. Atlases prasības, Tehniskais piedāvājums, Finanšu piedāvājums un iesniedzamie dokumenti:**

|  |  |  |
| --- | --- | --- |
| Nr. | Atlases prasība | Iesniedzamie dokumenti |
| 12.1. | Pretendenta pieteikums dalībai Iepirkumā. | Pretendenta pieteikums dalībai Iepirkumā (Iepirkuma nolikuma **2. pielikums**).Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā (izņemot gadījumu, ja personu apvienības dalībniekam saskaņā ar pilnvaru ir tiesības pārstāvēt personu apvienību atsevišķi). |
| 12.2. | Pretendents ir reģistrēts normatīvajos aktos noteiktajā kārtībā. | Par Latvijas Republikā reģistrēto Pretendentu reģistrāciju informācija tiks iegūta publiski pieejamā datu bāzē. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 12.3. | Uz Pretendentu, kā arī uz Publisko iepirkumu likuma 42. panta trešajā daļā minētajām personām neattiecas Publisko iepirkumu likuma 42. panta otrās daļas 1., 2., 3., 4. un 11. punktā minētie izslēgšanas iemesli un gadījumi, kas minēti Starptautisko un Latvijas Republikas nacionālo sankciju likuma 11.1 panta pirmajā daļā. | Pretendenta atbilstības izvērtēšanai Iepirkuma komisija iegūst informāciju Latvijas Republikā spēkā esošajos normatīvajos aktos noteiktajā kārtībā, izmantojot tajos noteikto informācijas sistēmu vai citu Iepirkuma komisijai pieejamu informāciju, kas ir attiecināma uz izslēgšanas noteikumu pārbaudi.Ārvalstī reģistrētiem vai pastāvīgi dzīvojošiem Pretendentiem pēc Pasūtītāja pieprasījuma būs jāiesniedz konkrētās ārvalsts kompetentas institūcijas izdota izziņa. |
| 12.4. | Pretendentam iepriekšējo 3 (*trīs*) gadu laikā (2021., 2022. un 2023. gadā, kā arī 2024. gadā līdz piedāvājuma iesniegšanas dienai) ir pieredze Tehniskās specifikācijas 1. un 2. daļā minēto pakalpojumu sniegšanā līdzvērtīgā apjomā.Par līdzvērtīgu apjomu šī Iepirkuma ietvaros saprot: vismaz 1 (*vienam*) pasūtītājam sniegtas datu aizsardzības un informācijas tehnoloģiju drošības pārvaldības konsultācijas vai veikta iekšējo normatīvo aktu izstrāde, kuri saistīti ar datu aizsardzību un informācijas tehnoloģiju drošību, vai veikts datu aizsardzības un informācijas tehnoloģiju drošības risku audits vai novērtējums, vai vismaz nepārtrauktus 12 (*divpadsmit*) mēnešus uzraudzīta uzņēmuma/organizācijas veiktās personas datu apstrādes atbilstība personas datu aizsardzības jomas regulējošo normatīvo aktu prasībām un nodrošināta informācijas tehnoloģiju drošības pārvaldība.Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | Pretendenta apliecinājums par pieredzi (Iepirkuma nolikuma **3. pielikums**), norādot informāciju par Pretendenta iepriekšējo pieredzi Tehniskās specifikācijas 1. un 2. daļā minēto pakalpojumu sniegšanā (pasūtītājs, pakalpojumu apjoms un sadarbības ilgums).  |
| 12.5. | Pretendents Iepirkuma līguma izpildei piesaista **datu aizsardzības speciālistu**, kura izglītība, kvalifikācija un profesionālā pieredze atbilst šādām minimālajām prasībām:1) vismaz akadēmiskā augstākā vai otrā līmeņa profesionālā augstākā izglītība sociālās zinātnēs vai komerczinībās, vai tiesību zinātnēs, vai informācijas tehnoloģiju zinātnēs, vai līdzvērtīga izglītība, kas iegūta ārvalstīs (iesniedzot dokumentus vai paskaidrojumu, kas pierāda, ka iegūtā izglītība ir līdzvērtīga šajā Iepirkuma nolikumā izvirzītajām prasībām);2) Datu valsts inspekcijas izsniegta personas datu aizsardzības speciālista apliecība vai līdzvērtīga kvalifikācija, kas iegūta ārvalstīs (iesniedzot dokumentus vai paskaidrojumu, kas pierāda, ka iegūtā kvalifikācija ir līdzvērtīga šajā Iepirkuma nolikumā izvirzītajām prasībām);3) iepriekšējo 3 (*trīs*) gadu laikā (2021., 2022. un 2023. gadā, kā arī 2024. gadā līdz piedāvājuma iesniegšanas dienai) ir pieredze datu aizsardzības pārvaldības pakalpojumu sniegšanā vismaz 3 (*trīs*) dažādiem pasūtītājiem. | **Datu aizsardzības speciālista aizpildīts un parakstīts CV** (Iepirkuma nolikuma **4. pielikums**), pievienojot izglītību un kvalifikāciju apliecinošu dokumentu kopijas. |
| 12.6. | Pretendents Iepirkuma līguma izpildei piesaista **kiberdrošības pārvaldības speciālistu** (iepriekšējais nosaukums - informācijas tehnoloģiju drošības pārvaldības speciālists), kura izglītība, kvalifikācija un profesionālā pieredze atbilst šādām minimālajām prasībām:1) vismaz augstākā izglītība informācijas tehnoloģiju, uzņēmējdarbības vadības, finanšu vai ekonomikas jomā vai līdzvērtīga izglītība, kas iegūta ārvalstīs (iesniedzot dokumentus vai paskaidrojumu, kas pierāda, ka iegūtā izglītība ir līdzvērtīga šajā Iepirkuma nolikumā izvirzītajām prasībām);2) starptautiski atzīta sertifikācija informācijas tehnoloģiju drošības pārvaldībā;3) iepriekšējo 3 (*trīs*) gadu laikā (2021., 2022. un 2023. gadā, kā arī 2024. gadā līdz piedāvājuma iesniegšanas dienai) ir pieredze informācijas tehnoloģiju drošības pārvaldības pakalpojumu sniegšanā vismaz 3 (*trīs*) dažādiem pasūtītājiem. | **Kiberdrošības pārvaldības speciālista aizpildīts un parakstīts CV** (Iepirkuma nolikuma **4. pielikums**), pievienojot izglītību un kvalifikāciju apliecinošu dokumentu kopijas. |
| 12.7. | Pretendentam ir apdrošināta profesionālās darbības vispārējā civiltiesiskā atbildība ar kopējo atbildības limitu ne mazāku kā **150’000 EUR** (*viens simts piecdesmit tūkstoši euro*). | Pretendents iesniedz spēkā esošas profesionālās civiltiesiskās atbildības apdrošināšanas polises kopiju vai rakstisku apliecinājumu, ka Pretendents apņemas noslēgt līgumu par civiltiesiskās atbildības apdrošināšanu vienlaicīgi ar Iepirkuma līguma noslēgšanu. |
| 12.8. | Pretendenta **Tehniskais piedāvājums** jāsagatavo un jāiesniedz saskaņā ar Iepirkuma nolikuma Tehniskās specifikācijas 1. un 2. daļas prasībām. | Pretendents Tehnisko piedāvājumu (Iepirkuma nolikuma **1. pielikums**) sagatavo un iesniedz saskaņā ar Iepirkuma nolikuma Tehniskās specifikācijas 1. un 2. daļas prasībām. |
| 12.9. | Pretendenta **Finanšu piedāvājums** jāsagatavo un jāiesniedz atbilstoši Iepirkuma nolikumā un Tehniskās specifikācijas 1. un 2. daļas (Iepirkuma nolikuma 1. pielikums) norādītajām prasībām: 1) Finanšu piedāvājumam jābūt izteiktam *euro,* bez pievienotās vērtības nodokļa;2) Finanšu piedāvājuma līgumcenās jāietver visas izmaksas, kas saistītas ar pakalpojuma sniegšanu Pretendenta tehniskajā piedāvājumā noteiktajā apjomā, atbilstoši Iepirkuma nolikuma, Tehniskās specifikācijas 1. un 2. daļas un Iepirkuma līguma projekta (Iepirkuma nolikuma **5.** **pielikums**) prasībām.Iesniedzot Finanšu piedāvājumu EIS e-konkursu apakšsistēmā, Pretendents norāda kopējolīgumcenu 1 (*vienam*) mēnesim EUR bez PVN. | Pretendenta Finanšu piedāvājums (Iepirkuma nolikuma **2. pielikums**).  |

**13. Piedāvājumu vērtēšana:**

13.1. Iepirkuma komisija vērtēs Pretendenta piedāvājuma noformējuma atbilstību Iepirkuma nolikuma prasībām. Ja Iepirkuma komisija vērtēšanas procesā konstatēs tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz Pretendentu, Pretendents no dalības Iepirkumā tiks izslēgts.

13.2. Iepirkuma komisija vērtēs Pretendenta atbilstību Iepirkuma nolikuma 12. punktā noteiktajām prasībām.

13.3. Iepirkumu komisija vērtēs Pretendenta Tehniskā piedāvājuma atbilstību Iepirkuma nolikuma Tehniskās specifikācijas 1. un 2. daļas prasībām.

13.4. Iepirkuma komisija pārbaudīs, vai Pretendenta iesniegtais Finanšu piedāvājums atbilst Iepirkuma nolikuma 12.9. punkta prasībām, vai Finanšu piedāvājumā nav aritmētisku kļūdu. Aritmētisko kļūdu gadījumā Iepirkuma komisija labo Pretendenta piedāvājuma aritmētiskās kļūdas saskaņā ar Publisko iepirkuma likuma 41. panta devīto daļu. Par kļūdu labojumu un laboto piedāvājuma summu Iepirkuma komisija paziņo Pretendentam, un vērtējot Finanšu piedāvājumu, Iepirkuma komisija ņem vērā labojumus.

13.5. Iepirkuma komisija izvēlas saimnieciski visizdevīgāko piedāvājumu atbilstoši Iepirkuma nolikuma 14. punktā noteiktajiem saimnieciski visizdevīgākā piedāvājuma vērtēšanas kritērijiem.

13.6. Ja Pasūtītājam radīsies šaubas, ka Pretendenta piedāvājums ir uzskatāms par nepamatoti lētu piedāvājumu, Pasūtītājs pieprasīs detalizētu paskaidrojumu par būtiskajiem piedāvājuma nosacījumiem un, konsultējoties ar Pretendentu, izvērtēs visus tā sniegtos skaidrojumus saskaņā ar Publisko iepirkumu likuma 53. pantā noteikto.

13.7. Iepirkuma komisija izslēdz Pretendentu no tālākās dalības Iepirkuma procedūrā jebkurā no vērtēšanas posmiem gadījumos, ja Pretendents:

13.7.1. neatbilst Iepirkuma nolikumā norādītajiem atlases kritērijiem (Iepirkuma nolikuma 12. punkts);

13.7.2. norādījis nepatiesas ziņas vai nav sniedzis ziņas par atbilstību Iepirkuma nolikumā minētajām prasībām (nav iesniedzis visus Iepirkuma nolikuma 12. punktā norādītos dokumentus vai prasīto informāciju);

13.7.3. nav norādījis visas izmaksas vai piedāvājums ir ar nepamatoti zemu cenu;

13.7.4. un tā piedāvājums neatbilst normatīvajos aktos un Iepirkuma nolikumā norādītajām prasībām.

**14. Saimnieciski visizdevīgākā piedāvājuma izvēles kritērijs:**

14.1. No Iepirkuma nolikuma prasībām atbilstošajiem piedāvājumiem par uzvarētāju tiks atzīts Pretendents, kura piedāvājums atbildīs visām Iepirkuma nolikumā un Tehniskās specifikācijas 1. un 2. daļas noteiktajām prasībām un būs saimnieciski visizdevīgākais piedāvājums ar zemāko piedāvāto **kopējo līgumcenu 1 (*vienam*) mēnesim**.

14.2. Gadījumā, ja vairāki pretendenti būs iesnieguši vienādi saimnieciski izdevīgus piedāvājumus ar zemāko piedāvāto kopējo līgumcenu 1 (*vienam*) mēnesim, kuri atzīstami par saimnieciski visizdevīgāko, Iepirkuma komisija līguma slēgšanas tiesības piešķirs tam Pretendentam, kurš Finanšu piedāvājumā būs piedāvājis zemāko cenu par datu aizsardzības pārvaldības pakalpojumu sniegšanu 1 (*vienam*) mēnesim.

**15. Pretendenta pārbaude un izslēgšanas nosacījumi:**

15.1. Pirms lēmuma pieņemšanas par līguma slēgšanas tiesību piešķiršanu, Iepirkuma komisija pārbauda, vai uz Pretendentu, kuram būtu piešķiramas līguma slēgšanas tiesības, nav attiecināmi Publisko iepirkumu likuma 42. panta otrās daļas 1., 2., 3., 4. un 11. punktā minētie izslēgšanas iemesli un gadījumi, kas minēti Starptautisko un Latvijas Republikas nacionālo sankciju likuma 11.1 panta pirmajā daļā.

15.2. Pasūtītājs Pretendentu, kuram būtu piešķiramas Iepirkuma līguma slēgšanas tiesības, izslēdz no dalības Iepirkumā, ja piedāvājumu iesniegšanas termiņa pēdējā dienā vai dienā, kad pieņemts lēmums par iespējamu Iepirkuma līguma slēgšanas tiesību piešķiršanu Pretendentam, konstatēti Publisko iepirkumu likuma 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz Publisko iepirkumu likuma 42. panta trešajā daļā minētajām personām.

15.3. Lai pārbaudītu, vai Pretendents nav izslēdzams no dalības Iepirkumā Publisko iepirkumu likuma  42. panta otrās daļas 1., 2., 3., 4. un 11. punktā minēto izslēgšanas iemeslu dēļ, Pasūtītājs rīkojas atbilstoši Publisko iepirkumu likuma  42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot Publisko iepirkumu likuma 43. panta noteikumus.

15.4. Pasūtītājs Pretendentu izslēdz no dalības Iepirkumā, ja uz Pretendentu attiecas gadījumi, kas minēti Starptautisko un Latvijas Republikas nacionālo sankciju likuma 11.1 panta pirmajā daļā.

15.5. Pasūtītājs pārbauda Starptautisko un Latvijas Republikas nacionālo sankciju likuma 11.1. panta pirmajā daļā noteikto izslēgšanas nosacījumu neesamību saskaņā ar 11.1. panta trešajā un ceturtajā daļā noteikto atbilstošās datu bāzēs.

15.6. Par pieņemto lēmumu Iepirkuma komisija informēs pretendentus 3 (*trīs*) darbdienu laikā pēc lēmuma pieņemšanas.

**16. Lēmums par Iepirkuma procedūras izbeigšanu vai pārtraukšanu:**

16.1. Iepirkuma komisija var pieņemt lēmumu par Iepirkuma procedūras izbeigšanu bez rezultātiem Publisko iepirkumu likumā noteiktajos gadījumos.

16.2. Pasūtītājs var pieņemt lēmumu par Iepirkuma procedūras pārtraukšanu, ja tam ir objektīvs pamatojums.

**17. Iepirkuma komisijas tiesības:**

17.1. Pārbaudīt nepieciešamo informāciju kompetentā institūcijā, oficiālās vai publiski pieejamās informācijas sistēmās vai citos publiski pieejamos avotos, ja tas nepieciešams Pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai Pretendents izskaidro dokumentus un informāciju, kas iesniegti Iepirkuma komisijai, un uzrāda to oriģinālus.

17.2. Izslēgt Pretendenta piedāvājumu no tālākas vērtēšanas gadījumā, ja jebkurā vērtēšanas stadijā atklājas, ka Pretendents nav sniedzis nepieciešamās ziņas vai sniedzis nepatiesas ziņas.

17.3. Noraidīt visus piedāvājumus, kas neatbilst Iepirkuma nolikuma prasībām.

17.4. Labot aritmētiskās kļūdas Pretendenta Finanšu piedāvājumā, informējot par to Pretendentu.

17.5. Pieaicināt atzinumu sniegšanai neatkarīgus ekspertus ar padomdevēja tiesībām.

17.6. Ja Pretendents atsakās slēgt Iepirkuma līgumu, izvēlēties slēgt Iepirkuma līgumu ar nākamo Pretendentu, kura piedāvājums ir saimnieciski visizdevīgākais.

17.7. Citas Iepirkuma komisijas tiesības saskaņā ar Publisko iepirkumu likumu, Iepirkuma nolikumu un citiem normatīvajiem aktiem.

**18.  Pretendenta tiesības:**

18.1. Pieprasīt Iepirkuma komisijai papildu informāciju par Iepirkumu, iesniedzot rakstisku pieprasījumu.

18.2. Pirms piedāvājuma iesniegšanas termiņa beigām grozīt vai atsaukt iesniegto piedāvājumu.

18.3. Citas Pretendenta tiesības saskaņā ar Publisko iepirkumu likumu, Iepirkuma nolikumu un citiem normatīvajiem aktiem.

**19. Iepirkuma līguma slēgšana:**

19.1. Pasūtītājs Iepirkuma līgumu (Iepirkuma nolikuma 5. pielikums) ar Iepirkuma uzvarētāju slēdz, pamatojoties uz Iepirkuma nolikumu un Iepirkuma uzvarētāja piedāvājumu.

19.2. Ja izraudzītais Pretendents atsakās slēgt Iepirkuma līgumu vai 10 (*desmit*) darbdienu laikā no lēmuma par Iepirkuma rezultātu saņemšanas brīža nav parakstījis līgumu, Iepirkuma komisija ir tiesīga izvēlēties nākamo saimnieciski izdevīgāko piedāvājumu. Ja arī nākamais izraudzītais Pretendents atsakās slēgt Iepirkuma līgumu, Iepirkuma komisija pieņem lēmumu izbeigt Iepirkuma procedūru, neizvēloties nevienu piedāvājumu.

Iepirkuma nolikumam ir šādi pielikumi:

1. pielikums – Tehniskā specifikācija/tehniskais piedāvājums;

2. pielikums – Pieteikums un finanšu piedāvājums;

3. pielikums – Apliecinājums par pretendenta pieredzi;

4. pielikums – Piesaistītā speciālista CV forma;

5. pielikums – Iepirkuma līguma projekts.

**1.pielikums
Nr. POSSESSOR/2024/55**

**TEHNISKĀ SPECIFIKĀCIJA/TEHNISKAIS PIEDĀVĀJUMS**

**„Datu aizsardzības un kiberdrošības pārvaldības pakalpojumu sniegšana SIA “Publisko aktīvu pārvaldītājs Possessor””**

Iepirkuma identifikācijas Nr. POSSESSOR/2024/55

*Tehnisko specifikāciju sagatavošanas datums: 2024. gada 26.augusts.*

**Tehniskās specifikācijas / Tehniskā piedāvājuma 1. daļa**

**Datu aizsardzības pārvaldības pakalpojumu sniegšana**

**SIA “Publisko aktīvu pārvaldītājs Possessor”**

|  |  |  |
| --- | --- | --- |
| **N.p.k.** | **Tehniskās prasības** | **Pretendenta tehniskais piedāvājums**(*Pretendents apraksta kā tiks nodrošinātas Tehniskās specifikācijas 1. daļā noteiktās prasības un paredzētie uzdevumi*) |
|  | **Darba mērķis**:  |  |
| 1. | Sniegt datu aizsardzības speciālista pakalpojumus, lai nodrošinātu Pasūtītāja darbības atbilstību personas datu apstrādes atbilstību personas datu aizsardzības regulējumam (Eiropas Parlamenta un Padomes 2016. gada 27. aprīļa regula (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula) un citu personas datu aizsardzības jomas regulējošo normatīvo aktu prasībām. |  |
| 2. | Pakalpojuma sniedzēja datu aizsardzības speciālists ar līguma abpusējas parakstīšanas dienu tiks iecelts par Pasūtītāja datu aizsardzības speciālistu un tā kontaktinformācija noteiktajā kārtībā tiks paziņota Datu valsts inspekcijai. |  |
|  | **Darba uzdevums:** |  |
| 3. | **Datu aizsardzības** **pārvaldības nodrošināšana:** |  |
| 3.1. | Izvērtēt esošo situāciju datu aizsardzības pārvaldībā un izstrādāt ikgadējo datu aizsardzības pasākumu kalendāro plānu (2025. gadam – 1 (*viena*) mēneša laikā no līguma noslēgšanas dienas, 2026. gadam – līdz 2025. gada 31. oktobrim, 2027. gadam – līdz 2026. gada 31. oktobrim). |  |
| 3.2. | Veikt regulāru uzraudzību, kontroli un izvērtējumu personas datu apstrādes atbilstībai Regulas un citu personas datu aizsardzības jomas regulējošo normatīvo aktu prasībām. |  |
| 3.3. | Sadarbojoties ar Pasūtītāju, plānot, koordinēt un organizēt Pasūtītāja kā pārziņa personas datu aizsardzības drošības pasākumus noteiktajās atbildības jomās, veicot šādus pienākumus: 3.3.1. 3 (*trīs*) mēnešu laikā no līguma spēkā stāšanās brīža nodrošināt personas datu drošības stratēģijas izstrādi un piedalīties tās īstenošanā; 3.3.2. regulāri veikt pārziņa drošības risku identificēšanu, analīzi un pasākumu ieviešanu risku mazināšanai un novēršanai personas datu aizsardzībā; 3.3.3. regulāri pārraudzīt Pasūtītāja darbu personas datu aizsardzības jomā. |  |
| 3.4. | Apkopot informāciju, lai identificētu personas datu apstrādes darbības, un uzturēt personas datu apstrādes darbību reģistru. |  |
| 3.5. | Dokumentēt personas datu aizsardzības pārkāpumus, regulāri izvērtēt personas datu aizsardzības pārkāpuma radīto risku fizisko personu tiesībām un brīvībām un, ja nepieciešams, paziņot par pārkāpumu Datu valsts inspekcijai un informēt datu subjektu. |  |
| 3.6. | Līdz nākamā gada 31. janvārim nodrošināt ikgadējā (iepriekšējā kalendārā gada) pārskata ziņojuma sagatavošanu Pasūtītājam par personas datu apstrādes atbilstību Regulas un citu personas datu aizsardzības jomas regulējošo normatīvo aktu prasībām, tajā skaitā visaptverošu risku izvērtējumu un turpmākās rekomendācijas identificēto risku mazināšanai. |  |
| 3.7. | Pasūtītāja vārdā sadarboties ar Datu valsts inspekciju par personas datu apstrādes jautājumiem. |  |
| 3.8. | Pārstāvēt Pasūtītāju komunikācijā ar datu subjektiem, sagatavot un sniegt atbildes uz saņemtajiem datu subjektu informācijas pieprasījumiem par personas datu apstrādi. |  |
| 4. | **Ar datu aizsardzības pārvaldības saistīto normatīvo dokumentu izstrāde un aktualizācija:** |  |
| 4.1. | Pēc nepieciešamības, bet ne retāk kā 1 (*vienu*) reizi gadā, nodrošināt izstrādāto iekšējo normatīvo aktu auditu, aktualizāciju un pilnveidošanu atbilstoši Regulas un personas datu aizsardzības jomas regulējošo normatīvo aktu prasībām. |  |
| 4.2. | Izstrādāt papildus iekšējos normatīvos aktus vai dokumentus, kas atbilstoši normatīvajiem aktiem nepieciešami Pasūtītājam kā personas datu pārzinim, veicot personas datu apstrādi. |  |
| 5.  | **Pasūtītāja personāla apmācību veikšana datu aizsardzības jautājumos:** |  |
| 5.1. | Plānot, koordinēt un veikt Pasūtītāja personāla apmācības par fizisko personu datu aizsardzības jautājumiem atbilstoši Pasūtītāja vajadzībām un prasībām, ar Pasūtītāju saskaņojot apmācību veidu un saturu, tajā skaitā, ne retāk kā 1 (*vienu*) reizi gadā organizēt zināšanu pārbaudi par fizisko personu datu aizsardzību saskaņā ar izstrādāto procedūru. |  |
| 5.2. | Izstrādāt mācību materiālus, instrukcijas un citus izglītojošus un informējošus materiālus Pasūtītāja personālam par fizisko personu datu aizsardzības jautājumiem. Mācību materiāli pēc personāla apmācībām pāriet Pasūtītāja rīcībā un var tikt izmantoti turpmākām iekšējām apmācībām. |  |
| 5.3. | Sagatavot pārskatus par Pasūtītāja personāla apmācību statusu un nepieciešamības gadījumā organizēt papildus apmācības. |  |
| 6. | **Konsultāciju sniegšana datu aizsardzības pārvaldībā:** |  |
| 6.1. | Nodrošināt ar datu apstrādi saistīto jautājumu konsultāciju sniegšanu pēc Pasūtītāja pieprasījuma klātienē vai attālināti, kā arī neatliekamos gadījumos nodrošināt ierašanos pie Pasūtītāja ne vēlāk kā 24 (*divdesmit četru*) stundu laikā pēc telefoniskas (vai elektroniskas) saziņas ar Pasūtītāju. |  |
| 6.2. | Pēc Pasūtītāja pieprasījuma sniegt atzinumus par:6.2.1. Pasūtītāja organizēto iepirkumu procedūru nolikumu projektiem, cik tālu tas attiecas uz datu aizsardzības pārvaldību un skar datu aizsardzības jautājumus;6.2.2. Pasūtītāja iepirkumu procedūrās iesniegto piedāvājumu atbilstību Pasūtītāja izvirzītajām prasībām, cik tālu tas attiecas uz datu aizsardzības pārvaldību un skar datu aizsardzības jautājumus;6.2.3. Pasūtītāja noslēdzamajiem līgumiem un tajos ietvertajām normām attiecībā uz datu aizsardzības pārvaldību un vispārējo interešu aizstāvību. |  |
| 6.3. | Pārstāvēt Pasūtītāja intereses sapulcēs vai citās formālās un neformālās tikšanās ar ārējiem auditoriem, valsts pārvaldes iestāžu pārstāvjiem un citu trešo pušu pārstāvjiem jautājumos, kas skar Pasūtītāja datu aizsardzības pārvaldību. |  |
| 7. | **Darba uzdevuma izpildes un samaksas nosacījumi:** |  |
| 7.1. | Pakalpojuma sniegšanas laikā jāiesniedz:7.1.1. ikmēneša ziņojumus par iepriekšējā kalendārajā mēnesī veiktajiem darbiem;7.1.2. ikgadējais (kalendārā gada) pārskata ziņojums par personas datu apstrādes atbilstību Regulas un citu normatīvo aktu prasībām (par 2024. gada novembri un decembri un 2025. gadu – līdz 2026. gada 31. janvārim; par 2026. gadu – līdz 2027. gada 31. janvārim, par 2027. gadu – līdz līguma termiņa beigām). |  |
| 7.2. | Pakalpojuma sniegšana ietver pakalpojuma sniedzēja speciālista darbu Pasūtītāja telpās klātienē vai attālināti, kā arī citu organizāciju telpās, ja tas ir saistīts ar Pasūtītāja interešu pārstāvību iepriekš minēto sniedzamo pakalpojumu ietvaros. |  |
| 7.3. | Pakalpojuma sniedzējam jānodrošina speciālistu piesaiste iepriekš minēto pakalpojumu sniegšanā atbilstoši konkrētā brīža Pasūtītāja vajadzībām, kas provizoriski nepārsniedz 8 (*astoņas*) stundas mēnesī, tajā skaitā pēc nepieciešamības klātienē. |  |
| 7.4. | Līguma darbības laikā jānodrošina pakalpojuma sniegšanas nepārtrauktība, datu aizsardzības speciālista aizvietošanu vai nomaiņu iepriekš saskaņojot ar Pasūtītāju. |  |
| 7.5. | Samaksa par darbu tiks veikta katru mēnesi 10 (*desmit*) darbdienu laikā pēc Darba pieņemšanas un nodošanas akta abpusējas parakstīšanas dienas, ikmēneša ziņojuma par iepriekšējā mēnesī veiktajiem darbiem un rēķina iesniegšanas. |  |
| 7.6. | Pasūtītājam ir tiesības vienpusēji samazināt samaksu par darbu attiecīgajā mēnesī līdz 50% (*piecdesmit procentiem*), ja pakalpojuma sniedzējs nav veicis visus ikgadējā aktivitāšu kalendārajā plānā paredzētos darbus vai nav bijis pie Pasūtītāja ikmēneša uzraudzības vizītē. |  |
| 7.7. | Pasūtītājam ir tiesības vienpusēji atteikties no Tehniskās specifikācijas 1. un 2. daļā noteiktajiem pakalpojumiem pilnībā vai daļēji, vai izbeigt Līgumu, ja Pasūtītājam zūd nepieciešamība pēc konkrētā pakalpojuma, par to rakstiski informējot Pretendentu 1 (*vienu*) mēnesi iepriekš un attiecīgi samazinot maksu par ikmēneša pakalpojumu sniegšanu. |  |

**Tehniskās specifikācijas / Tehniskā piedāvājuma 2. daļa**

**Kiberdrošības pārvaldības pakalpojumu sniegšana**

**SIA “Publisko aktīvu pārvaldītājs Possessor”**

|  |  |  |
| --- | --- | --- |
| **N.p.k.** | **Tehniskās prasības** | **Pretendenta tehniskais piedāvājums**(*Pretendents apraksta kā tiks nodrošinātas Tehniskās specifikācijas 2.. daļā noteiktās prasības un paredzētie uzdevumi*) |
|  | **Darba mērķis**:  |  |
| 1. | Nodrošināt Pasūtītāja kiberdrošības pārvaldību atbilstoši Pasūtītājam saistošajiem standartiem un to ieteikumiem informācijas un komunikācijas tehnoloģiju infrastruktūras drošības jomā, Latvijas Republikas normatīvajiem aktiem, t.sk., bet neaprobežojoties tikai ar, Nacionālās kiberdrošības likumu (stājas spēkā 2024. gada 1. septembrī) (turpmāk – Likums) un uz tā pamata izdotiem Ministru kabineta noteikumiem, un citiem dokumentiem, tajā skaitā, kiberincidentu novēršanas institūciju izstrādātajām vadlīnijām, un dokumentu paraugiem. |  |
| 2. | Pakalpojuma sniedzēja kiberdrošības pārvaldības speciālists ar līguma abpusējas parakstīšanas dienu tiks iecelts par Pasūtītāja kiberdrošības pārvaldnieku un tā kontaktinformācija Likuma noteiktajā kārtībā tiks paziņota Nacionālajam kiberdrošības centram un Satversmes aizsardzības centram. |  |
|  | **Darba uzdevums:** |  |
| 3. | **Nacionālā kiberdrošības likuma *ieviešanas* nodrošināšana:** |  |
| 3.1. | Ievērojot Likumā un uz Likuma pamata izdotajos Ministru kabineta noteikumos noteikto kārtību un termiņus, nodrošināt:3.1.1. Pasūtītāja pašvērtējuma sagatavošanu, nosakot tā atbilstību būtisko pakalpojumu sniedzēja vai svarīgo pakalpojumu statusam – ne vēlāk kā līdz 2025. gada 1. martam;3.1.2. atbilstības gadījumā Likumā noteiktā termiņā informēt Nacionālo kiberdrošības centru un Satversmes aizsardzības biroju; |  |
| 3.2. | 6 (*sešu*) mēnešu laikā no līguma spēkā stāšanās brīža veikt Pasūtītāja informācijas un komunikācijas tehnoloģiju infrastruktūras drošības pārvaldības iekšējo normatīvo aktu auditu un aktualizāciju vai jaunu iekšējo normatīvo aktu izstrādi atbilstoši Likumā un uz Likuma pamata izdoto Ministru kabineta noteikumos definētajām prasībām. |  |
| 4. | **Informācijas un komunikācijas tehnoloģiju infrastruktūras drošības pārvaldības nodrošināšana:** |  |
| 4.1. | Izvērtēt esošo situāciju informācijas un komunikācijas tehnoloģiju infrastruktūras drošības pārvaldībā un izstrādāt Pasūtītājam ikgadējo kiberrisku pārvaldības un informācijas un komunikācijas tehnoloģiju infrastruktūras drošības nepārtrauktības nodrošināšanas un uzlabošanas aktivitāšu kalendāro plānu (2025. gadam – 1 (viena) mēneša laikā no līguma noslēgšanas dienas, 2026. gadam – līdz 2025. gada 31. oktobrim, 2027.gadam – līdz 2026. gada 31. oktobrim). |  |
| 4.2. | Koordinēt un savlaicīgi izpildīt darba uzdevumus, kas norādīti Pasūtītāja informācijas un komunikācijas tehnoloģiju infrastruktūras drošības nodrošināšanas un uzlabošanas aktivitāšu plānā. |  |
| 4.3. | Veicināt Pasūtītāja personālu izmantot informācijas un komunikācijas tehnoloģiju infrastruktūras drošības pārvaldības principus. Nodrošināt atbalstu definēto drošības prasību un nosacījumu ieviešanā Pasūtītāja ikdienas darbībā. |  |
| 4.4. | Veikt nepieciešamo saraksti un atbilžu sniegšanu par informācijas un komunikācijas tehnoloģiju infrastruktūras drošības jautājumiem uz valsts pārvaldes iestāžu un citu trešo personu uzdotajiem jautājumiem, kā arī sadarbojoties ar datu aizsardzības speciālistu par fizisko personu datu aizsardzības jautājumiem. |  |
| 4.5. | Līdz nākamā gada 31. janvārim nodrošināt ikgadējā (iepriekšējā kalendārā gada) pārskata ziņojuma sagatavošanu Pasūtītājam par informācijas un komunikācijas tehnoloģiju infrastruktūras drošības pārvaldības stāvokli, tajā skaitā visaptverošu risku izvērtējumu un turpmākās rekomendācijas identificēto risku mazināšanai. |  |
| 5. | **Informācijas un komunikācijas tehnoloģiju infrastruktūras drošības incidentu**, t.sk. kiberincidentu **pārvaldības nodrošināšana:** |  |
| 5.1. | Veikt informācijas un komunikācijas tehnoloģiju infrastruktūras drošības incidentu izmeklēšanu un pasākumu veikšanu incidentu novēršanai, seku mazināšanai un situācijas normalizācijai. Sadarboties ar Pasūtītāja informācijas sistēmu uzturētājiem, kā arī ar citām institūcijām nepieciešamajā apjomā, lai novērstu radušos incidentus, kā arī Likumā un uz Likuma pamata izdotajos Ministru kabineta noteikumos noteiktajā kārtībā informēt par kiberincidentu kompetento kiberincidentu novēršanas institūciju vai valsts drošības iestādi. |  |
| 5.2. | Veidot un uzturēt Pasūtītāja informācijas un komunikācijas tehnoloģiju infrastruktūras drošības incidentu reģistru. |  |
| 5.3. | Apkopot un informēt Pasūtītāja personālu par potenciālajiem aktuālākajiem informācijas un komunikācijas tehnoloģiju infrastruktūras drošības apdraudējumiem, incidentu gadījumiem un to novēršanas pasākumiem. |  |
| 6. | **Ar informācijas un komunikācijas tehnoloģiju infrastruktūras drošības saistīto normatīvo dokumentu izstrāde un aktualizācija (attiecas uz 2026. gadu un 2027. gadu):** |  |
| 6.1. | Pēc Pasūtītāja pieprasījuma, bet ne retāk kā 1 (*vienu*) reizi gadā, veikt Pasūtītāja informācijas un komunikācijas tehnoloģiju infrastruktūras drošības pārvaldības dokumentācijas auditu un aktualizāciju atbilstoši ārējos normatīvajos aktos definētajām prasībām. |  |
| 6.2. | Izstrādāt un pēc nepieciešamības aktualizēt papildus iekšējos dokumentus vai to sadaļas attiecībā uz informācijas un komunikācijas tehnoloģiju infrastruktūras drošības pārvaldību, ja šāda nepieciešamība izriet no ārējiem normatīvajiem aktiem vai Pasūtītāja darbības specifikas. |  |
| 7. | **Pasūtītāja personāla apmācību veikšana informācijas un komunikācijas tehnoloģiju infrastruktūras drošības jautājumos:** |  |
| 7.1. | Plānot, koordinēt un veikt Pasūtītāja personāla apmācības par informācijas un komunikācijas tehnoloģiju infrastruktūras drošības pārvaldību, t.sk. veikt instruktāžu par Pasūtītājam aktuālajiem kiberriskiem un kiberdrošību atbilstoši Pasūtītāja iekšējiem normatīvajiem dokumentiem, ar Pasūtītāju saskaņojot apmācību veidu un saturu, tajā skaitā, ne retāk kā 1 (*vienu*) reizi gadā organizēt zināšanu pārbaudi par informāciju tehnoloģiju aizsardzību un drošību saskaņā ar izstrādāto procedūru, *piemēram, simulatīvu pikšķerēšanas e-pastu, īsziņu nosūtīšanu Pasūtītāja personālam*. |  |
| 7.2. | Izstrādāt mācību materiālus, instrukcijas un citus izglītojošus un informējošus materiālus Pasūtītāja personālam informācijas un komunikācijas tehnoloģiju infrastruktūras drošības prasību ievērošanai un veicināšanai. Mācību materiāli pēc personāla apmācībām pāriet Pasūtītāja rīcībā un var tikt izmantoti turpmākām iekšējām apmācībām. |  |
| 7.3. | Sagatavot pārskatus par Pasūtītāja personāla apmācību statusu un nepieciešamības gadījumā organizēt papildus apmācības. |  |
| 8. | **Konsultāciju sniegšana informācijas un komunikācijas tehnoloģiju infrastruktūras drošības pārvaldībā:** |  |
| 8.1. | Nodrošināt ar informācijas un komunikācijas tehnoloģiju infrastruktūras drošības saistīto jautājumu konsultāciju sniegšanu pēc Pasūtītāja pieprasījuma klātienē vai attālināti, kā arī neatliekamos gadījumos nodrošināt ierašanos pie Pasūtītāja ne vēlāk kā 24 (*divdesmit četru*) stundu laikā pēc telefoniskas (vai elektroniskas) saziņas ar Pasūtītāju. |  |
| 8.2. | Pēc Pasūtītāja pieprasījuma sniegt atzinumus par:8.2.1. Pasūtītāja organizēto iepirkumu procedūru nolikumu projektiem, cik tālu tas attiecas un skar informācijas un komunikācijas tehnoloģiju infrastruktūras drošības nodrošinājuma jautājumus;8.2.2. Pasūtītāja iepirkumu procedūrās iesniegto piedāvājumu atbilstību Pasūtītāja izvirzītajām prasībām, cik tālu tas attiecas un skar informācijas un komunikācijas tehnoloģiju infrastruktūras drošības nodrošinājuma jautājumus;8.2.3. Pasūtītāja informācijas un komunikācijas tehnoloģiju infrastruktūras drošības pārvaldības ietvaros noslēdzamajiem līgumiem un tajos ietvertajām normām attiecībā uz Pasūtītāja informācijas drošības aizsardzību un vispārējo interešu aizstāvību. |  |
| 8.3. | Pārstāvēt Pasūtītāja intereses sapulcēs vai citās formālās un neformālās tikšanās ar ārējiem auditoriem, valsts pārvaldes iestāžu pārstāvjiem un citu trešo pušu pārstāvjiem jautājumos, kas skar Pasūtītāja informācijas un komunikācijas tehnoloģiju infrastruktūras drošības pārvaldību. |  |
| 9. | **Darba uzdevuma izpildes un samaksas nosacījumi:** |  |
| 9.1. | Pakalpojuma sniegšanas laikā jāiesniedz:9.1.1. ikmēneša ziņojumus par iepriekšējā kalendārajā mēnesī veiktajiem darbiem;9.1.2. ikgadējais (kalendārā gada) pārskata ziņojums par informācijas un komunikācijas tehnoloģiju infrastruktūras drošības atbilstību normatīvo aktu prasībām (par 2024. gada novembri un decembri un 2025. gadu – līdz 2026. gada 31. janvārim; par 2026. gadu – līdz 2027. gada 31. janvārim, par 2027. gadu – līdz līguma termiņa beigām). |  |
| 9.2. | Pakalpojuma sniegšana ietver pakalpojuma sniedzēja speciālista darbu Pasūtītāja telpās klātienē vai attālināti, kā arī citu organizāciju telpās, ja tas ir saistīts ar Pasūtītāja interešu pārstāvību iepriekš minēto sniedzamo pakalpojumu ietvaros. |  |
| 9.3. | Pakalpojuma sniedzējam jānodrošina speciālistu piesaiste iepriekš minēto pakalpojumu sniegšanā atbilstoši konkrētā brīža Pasūtītāja vajadzībām, kas provizoriski nepārsniedz 8 (*astoņas*) stundas mēnesī, tajā skaitā pēc nepieciešamības klātienē. |  |
| 9.4. | Līguma darbības laikā jānodrošina pakalpojuma sniegšanas nepārtrauktība, informācijas un komunikācijas tehnoloģiju infrastruktūras drošības pārvaldības speciālista aizvietošanu vai nomaiņu iepriekš saskaņojot ar Pasūtītāju. |  |
| 9.5. | Samaksa par darbu tiks veikta katru mēnesi 10 (*desmit*) darbdienu laikā pēc Darba pieņemšanas un nodošanas akta abpusējas parakstīšanas dienas, ikmēneša ziņojuma par iepriekšējā mēnesī veiktajiem darbiem un rēķina iesniegšanas. |  |
| 9.6. | Pasūtītājam ir tiesības vienpusēji samazināt samaksu par darbu attiecīgajā mēnesī līdz 50% (*piecdesmit procentiem*), ja pakalpojuma sniedzējs nav veicis visus ikgadējā aktivitāšu kalendārajā plānā paredzētos darbus vai nav bijis pie Pasūtītāja ikmēneša uzraudzības vizītē. |  |
| 9.7. | Pasūtītājam ir tiesības vienpusēji atteikties no Tehniskās specifikācijas 1. un 2. daļā noteiktajiem pakalpojumiem pilnībā vai daļēji, vai izbeigt Līgumu, ja Pasūtītājam zūd nepieciešamība pēc konkrētā pakalpojuma, par to rakstiski informējot Pretendentu 1 (*vienu*) mēnesi iepriekš un attiecīgi samazinot maksu par ikmēneša pakalpojumu sniegšanu. |  |

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds, amats** |  |

**2. pielikums
Nr. POSSESSOR/2024/55**

**PIETEIKUMS UN** **FINANŠU PIEDĀVĀJUMS**

**„Datu aizsardzības un kiberdrošības pārvaldības pakalpojumu sniegšana SIA “Publisko aktīvu pārvaldītājs Possessor””**

Iepirkuma identifikācijas Nr. POSSESSOR/2024/55

**1. IESNIEDZA:**

|  |  |
| --- | --- |
| **Pretendenta nosaukums**  |  |
| **Vienotais reģistrācijas Nr.** |  |
| **Juridiskā adrese** |  |
| **Bankas rekvizīti** |  |

**2. KONTAKTPERSONA:**

|  |  |
| --- | --- |
| **Vārds, uzvārds** |  |
| **Adrese** |  |
| **Tālrunis** |  |
| **E-pasta adrese** |  |

**3. FINANŠU PIEDĀVĀJUMS:**

Piedāvājam sniegt datu aizsardzības un kiberdrošības pārvaldības pakalpojumus atbilstoši šī Iepirkuma nosacījumiem un Tehniskās specifikācijas 1. un 2. daļā noteiktajām prasībām:

|  |  |  |
| --- | --- | --- |
| **Pakalpojums** | **Līgumcena** **1 (*vienam*) mēnesim** **EUR bez PVN** | **Kopējā līgumcena** **36 (*trīsdesmit sešiem*) mēnešiem****EUR bez PVN** |
| **Datu aizsardzības pārvaldības pakalpojumi** |  |  |
| **Kiberdrošības pārvaldības pakalpojumi** |  |  |
| **KOPĀ EUR bez PVN:** |  |  |
| **PVN 21%:** |  |  |
| **KOPĀ EUR ar PVN:** |  |  |

4. Apliecinām, ka:

4.1. Finanšu piedāvājuma kopējā līgumcenā ir iekļautas visas izmaksas, kas Pretendentam rodas, sniedzot Tehniskās specifikācijas 1. un 2. daļā minētos pakalpojumus (darba un darbaspēka izmaksas, nepieciešamo palīgdarbu, tehnikas un palīgierīču izmantošanas izmaksas, visi likumdošanā paredzētie nodokļi (izņemot PVN) un citi maksājumi un citi izdevumi, ja tādi paredzami).

4.2. Mūsu piedāvājums ir spēkā līdz Iepirkuma līguma noslēgšanas dienai.

4.3. Nav tādu apstākļu, kuri liegtu mums piedalīties iepirkuma procedūrā un pildīt Iepirkuma nolikumā un Tehniskās specifikācijas 1. un 2. daļā noteiktās prasības.

4.4. Ja mūsu piedāvājums tiks pieņemts, mēs apņemamies nodrošināt Iepirkuma nolikumā un Tehniskās specifikācijas 1. un 2. daļā noteiktās prasības un slēgt Iepirkuma līgumu.

4.5. Piedāvājums ir izstrādāts neatkarīgi un nekādā veidā neesam ieinteresēti nevienā citā piedāvājumā, kas iesniegts šajā Iepirkuma procedūrā.

4.6. Uz Pretendentu (*Pretendenta nosaukums*) neattiecas Publisko iepirkumu likuma 42. panta otrās daļas 1., 2., 3., 4. un 11. punktā minētie izslēgšanas iemesli un gadījumi, kas minēti Starptautisko un Latvijas Republikas nacionālo sankciju likuma 11.1 panta pirmajā daļā.

4.7. Iesniedzot Pasūtītājam Iepirkuma nolikumā pieprasītos personas datus, kā pārzinis nodrošinām šai personas datu iesniegšanai atbilstošu tiesisko pamatu un veicam citas darbības, lai nodrošinātu šīs iesniegšanas Pasūtītājam likumību atbilstoši piemērojamajiem ārējiem Latvijas Republikā spēkā esošiem normatīvajiem aktiem, kas regulē personas datu apstrādi un aizsardzību;

4.8. Piekrītam personas datu apstrādei Iepirkuma veikšanai un Iepirkuma dokumentu glabāšanai;

4.9. Visas iesniegtās ziņas ir patiesas.

5. Informējam, ka mūsu uzņēmums atbilst mazā [[2]](#footnote-2) / vidējā [[3]](#footnote-3) *(nevajadzīgo svītrot)* uzņēmuma statusam.

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds, amats** |  |

**3. pielikums**

**Nr. POSSESSOR/2024/55**

**APLIECINĀJUMS PAR PIEREDZI**

**„Datu aizsardzības un kiberdrošības pārvaldības pakalpojumu sniegšana SIA “Publisko aktīvu pārvaldītājs Possessor””**

Iepirkuma identifikācijas Nr. POSSESSOR/2024/55

Pretendents (*nosaukums*) saskaņā ar Iepirkuma nolikuma pretendentiem 12.4. punktā noteikto apliecina pieredzi Tehniskās specifikācijas 1. un 2. daļā noteikto pakalpojumu sniegšanā par tā iepriekšējos 3 (*trīs*) gados (2021., 2022. un 2023. gadā, kā arī 2024. gadā līdz piedāvājuma iesniegšanas dienai) sniegtajiem pakalpojumiem:

|  |  |  |  |
| --- | --- | --- | --- |
| **Nr.** | **Pieredze**(***sniegto pakalpojumu apjoma apraksts***) | **Pasūtītājs un kontaktinformācija atsauksmēm** | **Pakalpojumu sniegšanas periods*****(no/līdz)*** |
| 1. |  |  |  |
| 2. |  |  |  |
| 3. |  |  |  |

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds, amats** |  |

**4. pielikums**

**Nr. POSSESSOR/2024/55**

**“Datu aizsardzības un kiberdrošības pārvaldības pakalpojumu sniegšana SIA “Publisko aktīvu pārvaldītājs Possessor””**

Iepirkuma identifikācijas Nr. POSSESSOR/2022/53

**CURRICULUM VITAE (CV)**

|  |  |
| --- | --- |
| **Vārds, uzvārds:** |  |
| **Amata nosaukums/profesija:** |  |
| **Kontaktinformācija:** |  |

**IZGLĪTĪBA:**

|  |  |  |
| --- | --- | --- |
| **Laika periods** | **Izglītības iestādes nosaukums** | **Izglītība, iegūtais grāds** |
|  |  |  |

**KVALIFIKĀCIJA:**

|  |  |  |
| --- | --- | --- |
| **Laika periods** | **Iestādes nosaukums** | **Priekšmets** |
|  |  |  |

**PIEREDZE:**

|  |  |  |
| --- | --- | --- |
| **Laika periods** | **Pasūtītājs un kontaktinformācija atsauksmēm** | **Sniegtā pakalpojuma****darba saturs[[4]](#footnote-4)** |
|  |  |  |
|  |  |  |

**Pielikumā:** izglītību un kvalifikāciju apliecinošu dokumentu kopijas (pievienotajiem dokumentiem jābūt derīgiem,spēkā esošiemvisa Iepirkuma līguma darbības laikā).

Es, \_\_\_\_\_\_\_\_\_\_\_\_\_\_\_ *(vārds, uzvārds),* apakšā parakstījies, apliecinu, ka apņemos kā **\_\_\_\_\_\_\_\_\_\_** *(amata nosaukums/profesija)* strādāt atbilstoši Iepirkuma līgumam un Iepirkuma nolikumam, gadījumā, ja \_\_\_\_\_\_\_\_\_\_\_\_\_\_*(Pretendenta nosaukums)* tiks piešķirtas tiesības slēgt Iepirkuma līgumu.

Piekrītu savu personas datu apstrādei Iepirkuma veikšanai un Iepirkuma dokumentu glabāšanai saskaņā ar Publisko iepirkuma likumu un personas datu nodošanai Publisko iepirkumu likumā noteiktajos gadījumos.

Ar šo uzņemos pilnu atbildību par apliecinājumā ietverto informāciju un atbilstību Iepirkuma nolikuma prasībām. Sniegtā informācija un dati ir patiesi. Apliecinu, ka man ir šāda kvalifikācija un pieredze atbilstoši Iepirkuma nolikumā noteiktajam.

Vārds uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. pielikums**

**Nr. POSSESSOR/2024/55**

**IEPIRKUMA LĪGUMS Nr. POSSESSOR/2024/55 (PROJEKTS)**

**par datu aizsardzības un kiberdrošības pārvaldības pakalpojumu sniegšanu**

 **SIA “Publisko aktīvu pārvaldītājs Possessor”**

|  |  |
| --- | --- |
| Rīgā | *Līguma parakstīšanas datums ir**droša elektroniskā paraksta un laika zīmoga datums* |

**SIA** “**Publisko aktīvu pārvaldītājs Possessor**”, reģistrācijas Nr. 40003192154, juridiskā adrese Krišjāņa Valdemāra iela 31, Rīga, LV – 1887 (turpmāk – Pasūtītājs), kuru saskaņā ar [●] pārstāv [●], no vienas puses un

**[●],** reģistrācijas Nr. [●], juridiskā adrese [●] (turpmāk – Izpildītājs), kuru saskaņā ar [●] pārstāv [*valdes priekšsēdētājs, valdes loceklis, pilnvarotā persona*], no otras puses, (turpmāk – kopā Puses, vai katrs atsevišķi – Puse),

pamatojoties uz Pasūtītāja rīkoto iepirkumu “Datu aizsardzības un kiberdrošības pārvaldības pakalpojumu sniegšana SIA “Publisko aktīvu pārvaldītājs Possessor” (POSSESSOR/2024/55), saskaņā ar kuru Izpildītāja piedāvājums tika atzīts par saimnieciski visizdevīgāko, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uzdod un Izpildītājs apņemas sniegt Pasūtītājam Līgumā noteiktajā termiņā, apjomā un kvalitātē datu aizsardzības un kiberdrošības pārvaldībaspakalpojumus (turpmāk – Pakalpojums) saskaņā ar Izpildītāja iesniegto Tehniskās specifikācijas / Tehniskā piedāvājuma 1. daļu un 2. daļu (Līguma 1. pielikums), un Finanšu piedāvājumu (Līguma 2. pielikums), Līguma noteikumiem un atbilstoši Latvijas Republikā spēkā esošo normatīvo aktu prasībām. Līguma pielikumi ir Līguma neatņemamas sastāvdaļas.
	2. Pakalpojuma apjoms, t.sk. darba uzdevums un darba izpildes prasības un nosacījumi ir noteikti Līguma 1. pielikumā “Tehniskās specifikācijas / Tehniskā piedāvājuma 1. daļa” un “Tehniskās specifikācijas / Tehniskā piedāvājuma 2. daļa”.
	3. Pakalpojuma sniegšanas laiks ir **3 (trīs) gadi no** **2024. gada 1. novembra.**
	4. Izpildītāja datu aizsardzības speciālists ar Līguma abpusējas parakstīšanas dienu tiek iecelts par Pasūtītāja datu aizsardzības speciālistu un tā kontaktinformācija noteiktajā kārtībā tiks paziņota Datu valsts inspekcijai.
	5. Izpildītāja kiberdrošības pārvaldības speciālists ar Līguma abpusējas parakstīšanas dienu tiek iecelts par Pasūtītāja kiberdrošības pārvaldības speciālistu un tā kontaktinformācija noteiktajā kārtībā tiks paziņota Nacionālajam kiberdrošības centram un Satversmes aizsardzības centram.
2. **Līguma summa un norēķinu kārtība**
	1. Kopējā līgumcena par **3 (trīs) gadiem** par atbilstoši Līguma noteikumiem sniegtu Pakalpojumu ir **[●] EUR** (*summa vārdiem*), neieskaitot pievienotās vērtības nodokli. Pievienotās vērtības nodoklis tiek maksāts Pievienotās vērtības nodokļa likumā noteiktajā apmērā.
	2. Pasūtītājs veic samaksu Izpildītājam par sniegto Pakalpojumu atbilstoši Finanšu piedāvājumam (Līguma 2. pielikums) katru mēnesi 10 (*desmit*) darbdienu laikā pēc Darba pieņemšanas un nodošanas akta (Līguma 3. pielikums) abpusējas parakstīšanas un rēķina saņemšanas dienas.
3. **Pasūtītāja pienākumi un tiesības**
	1. Pasūtītājs apņemas:
		1. iepazīstināt Izpildītāju ar Pakalpojuma sniegšanai nepieciešamajām prasībām un sniegt Izpildītājam visu tā rīcībā esošo informāciju un dokumentāciju, kas nepieciešama un varētu būt noderīga pilnīgai Pakalpojuma izpildei;
		2. samērīgos termiņos izvērtēt Izpildītāja iesniegtos nodevumus;
		3. Līgumā noteiktajā kārtībā par kvalitatīvi sniegtu Pakalpojumu, ievērojot Līguma noteikumus, pieņemt un parakstīt Izpildītāja sagatavotus ikmēneša Darba pieņemšanas un nodošanas aktus;
		4. Līgumā noteiktajā kārtībā un apjomā samaksāt Izpildītājam atlīdzību par Pakalpojumu;
		5. bez kavēšanās informēt Izpildītāju par jebkurām grūtībām, kas varētu kavēt Izpildītāju sniegt savlaicīgu un kvalitatīvu Pakalpojumu.
	2. Pasūtītājs ir tiesīgs:
		1. izvirzīt Izpildītājam pamatotas pretenzijas par Pakalpojuma neatbilstošu kvalitāti un citiem Pakalpojuma trūkumiem saskaņā ar Līguma noteikumiem;
		2. Pakalpojumu nepieņemt un neveikt samaksu, ja konstatē, ka trūkumi nav novērsti atbilstoši Pasūtītāja norādījumiem un Līguma noteikumiem;
		3. vienpusēji samazināt samaksu par Pakalpojumu attiecīgajā mēnesī līdz 50% (*piecdesmit procentiem*), ja Izpildītājs nav veicis visus ikgadējā aktivitāšu kalendārajā plānā paredzētos darbus vai nav bijis pie Pasūtītāja ikmēneša uzraudzības vizītē;
		4. Līguma darbības laikā uzdot aktualizēt nodevumus bez papildus samaksas (darba samaksa par aktualizāciju netiek paredzēta), ja rodas tāda nepieciešamība.
4. **Izpildītāja tiesības un pienākumi**
	1. Izpildītājs apņemas:
		1. sniegt Pakalpojumu Līgumā noteiktajā termiņā, apjomā un kvalitātē saskaņā ar Pasūtītāja norādījumiem, Līguma un tā 1. pielikumā “Tehniskās specifikācijas / Tehniskā piedāvājuma 1.daļa” un “Tehniskās specifikācijas / Tehniskā piedāvājuma 2.daļa” norādītājām prasībām, ievērojot Latvijas Republikā spēkā esošos normatīvos aktus un konfidencialitāti attiecībā uz informāciju, kas pieejama saistībā ar Pakalpojuma sniegšanu. Izpildītājam nav tiesību izpaust informāciju, kas Līguma izpildes laikā gūta no Pasūtītāja, trešajām personām bez Pasūtītāja rakstveida piekrišanas saņemšanas. Izpildītājam ar vislielāko rūpību un uzmanību ir jārūpējas par informācijas drošību un aizsardzību;
		2. Līguma izpildē visas darbības veikt Pasūtītāja interesēs un norunātajos termiņos, ievērot Pasūtītāja lēmumus un ieteikumus, un sadarboties ar Pasūtītāju;
		3. nodrošināt konsultāciju sniegšanu pēc Pasūtītāja pieprasījuma klātienē vai attālināti, kā arī neatliekamos gadījumos nodrošināt ierašanos pie Pasūtītāja birojā Krišjāņa Valdemāra ielā 31, Rīgā ne vēlāk kā 24 (*divdesmit četru*) stundu laikā pēc telefoniskas (vai elektroniskas) saziņas ar Pasūtītāju. Elektroniskai saziņai par datu apstrādes pārvaldību starp Pusēm tiek izmantots e-pasts: datuspecialists@possessor.gov.lv;
		4. visus nodevumus iesniegt latviešu valodā gan papīra formā, gan elektroniskā formā, kurā iespējama informācijas meklēšana un kopēšana, nosūtot uz e-pastu: pasts@possessor.gov.lv;
		5. nodrošināt, ka Pakalpojums tiek sniegts apzinīgi, profesionāli, augstākajā kvalitātē;
		6. ne vēlāk kā 1 (*vienas*) darbdienas laikā pēc Pasūtītāja pieprasījuma sniegt Pasūtītājam informāciju par līgumsaistību izpildes gaitu;
		7. jebkuru Līguma izpildē iegūto informāciju izmantot tikai Līguma noteikumu izpildes nodrošināšanai;
		8. Līguma darbības laikā nodrošināt Pakalpojuma sniegšanas nepārtrauktību, datu aizsardzības speciālista vai kiberdrošības pārvaldības speciālista aizvietošanu vai nomaiņu iepriekš saskaņojot ar Pasūtītāju;
		9. Līguma darbības laikā nodrošināt informācijas par kiberdrošības pārvaldības speciālista nomaiņu paziņošanu Nacionālās Nacionālajam kiberdrošības centram un Satversmes aizsardzības centram;
		10. nodrošināt, ka visā Līguma darbības laikā tam ir spēkā esoša profesionālās civiltiesiskās atbildības apdrošināšanas polise ar kopējo atbildības limitu ne mazāku kā 150’000 EUR (*viens simts piecdesmit tūkstoši* *euro*);
		11. tiklīdz kļuvis zināms, informēt Pasūtītāju par jebkurām grūtībām, kas varētu kavēt sniegt Pasūtītājam savlaicīgu un kvalitatīvu Pakalpojumu;
		12. iesniegt Pasūtītājam rēķinu par iepriekšējā mēnesī par sniegto Pakalpojumu līdz katra mēneša 10 (*desmitajam*) datumam un Darba pieņemšanas un nodošanas aktu un ikmēneša ziņojumu;
		13. par saviem līdzekļiem veikt trūkumu novēršanu, ja Pasūtītājs izvirza argumentētus iebildumus vai pretenzijas par Pakalpojuma izpildi. Šādā gadījumā Puses vienojas par trūkumu novēršanas termiņiem un Darba pieņemšanas un nodošanas akts tiek parakstīts pēc trūkumu novēršanas;
		14. Pakalpojuma pēdējā sniegšanas dienā nodot Pasūtītājam visus ar Pakalpojuma izpildi saistītos materiālus, dokumentāciju un informāciju.
	2. Izpildītājs ir tiesīgs:
		1. saņemt Pasūtītāja rīcībā esošo informāciju, kas nepieciešama Līguma ietvaros noteikto Pakalpojumu sniegšanai;
		2. saņemt atlīdzību par atbilstoši Līguma noteikumiem sniegtu Pakalpojumu Līgumā paredzētajos termiņos un kārtībā.
	3. Ja Izpildītājs pārkāpj Līgumā noteiktās konfidencialitātes, personas datu aizsardzības un kiberdrošības prasības, tad Izpildītājs maksā Pasūtītājam līgumsodu **500 EUR** (*pieci simti euro*) par katru atsevišķu pārkāpuma gadījumu. Pasūtītāja pienākums pirms līgumsoda ieturēšanas ir iesniegt Izpildītājam personas datu aizsardzības un kiberdrošības prasību pārkāpumu apstiprinošus pierādījumus.
5. **Pušu atbildība**
	1. Puses apņemas atlīdzināt viena otrai zaudējumus, ja tie radušies vienas Puses vai tās darbinieku darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	2. Darba pieņemšanas un nodošanas akta parakstīšana neatbrīvo Izpildītāju no atbildības par akta parakstīšanas laikā nekonstatētiem trūkumiem.
	3. Izpildītājs apņemas maksāt Pasūtītājam līgumsodu 0,1 % (*nulle, komats, viena procenta*) apmērā no Līguma 2.1. punktā norādītās kopējās līgumcenas par katru Līgumā noteikto saistību izpildes nokavējuma dienu, ja tas radies Izpildītāja vainas dēļ, bet ne vairāk kā 10 % (*desmit procentu*) apmērā no Līguma 2.1. punktā norādītās kopējās līgumcenas.
	4. Pasūtītājam ir tiesības vienpusēji no Izpildītājam veicamajiem maksājumiem ar ieskaitu dzēst Līguma 4.3. un 5.3. punktā aprēķināto līgumsoda summu.
	5. Pasūtītājs apņemas maksāt Izpildītājam līgumsodu 0,1% (*nulle, komats, viena procenta*) apmērā no nesamaksātās summas par katru nokavēto maksājuma dienu, bet ne vairāk kā 10% (*desmit procentus*) no rēķina summas. Pasūtītāja pienākums patstāvīgi aprēķināt līgumsodu un veikt tā samaksu bez atsevišķa Izpildītāja prasījuma.
	6. Puses atbild viena otrai par tiešajiem zaudējumiem, kas nodarīti otrai Pusei to darbības un/ vai bezdarbības rezultātā.
	7. Līgumsoda samaksa neatbrīvo vainīgo Pusi no Līguma saistību pienācīgas izpildes un pienākuma atlīdzināt otrai Pusei radušos tiešos zaudējumus.
6. **Konfidencialitāte**
	1. Visa un jebkāda informācija, ko Pasūtītājs sniedz Izpildītājam Līguma izpildes laikā vai arī kas atklājas, pildot ar Līgumu uzņemtos pienākumus, Līguma izpildes rezultāti, kā arī jebkura šīs informācijas daļa, tajā skaitā, bet ne tikai, informācija par Pasūtītāja darbību, finanšu stāvokli, tehnoloģijām, tajā skaitā rakstveida, mutiska vai datu formā uzglabāta informācija, kā arī informācija par Līguma izpildi, tiek atzīta un uzskatīta par konfidenciālu.
	2. Izpildītāja pienākums ir nodrošināt, ka tā darbinieki, kuri izmantos Pasūtītāja konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir IzpildītājamLīgumā.
	3. Pasūtītāja informācijas izpaušana netiks uzskatīta par Līguma noteikumu pārkāpumu tikai un vienīgi šādos gadījumos:
		1. informācija tiek izpausta pēc tam, kad tā kļuvusi publiski zināma vai pieejama neatkarīgi no Pusēm;
		2. informācija tiek izpausta normatīvajos aktos noteiktajos gadījumos, apjomā un kārtībā.
	4. Izpildītājam ir pienākums pēc Līguma izbeigšanās:
		1. atgriezt Pasūtītājam visu konfidenciālo informāciju, kura ir Izpildītāja rīcībā; vai
		2. iznīcināt šādu konfidenciālo informāciju, izmantojot drošu un konfidenciālu iznīcināšanas metodi.
	5. Konfidenciālās informācijas glabāšanas pienākumam nav laika ierobežojuma un uz to neattiecas Līguma darbības termiņš.
	6. Līguma 6. punkta noteikumi nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem darbu rezultātiem, kurus Līguma izpildes gaitā Izpildītājs ir sagatavojis un nodevis Pasūtītājam. Šādu materiālu un citu darbu rezultātu izmantošanai pēc Pasūtītāja ieskatiem nav nepieciešama rakstiska Izpildītājapiekrišanas saņemšana.
7. **Personas datu aizsardzība un drošība**
	1. Izpildītājs attiecībā uz personas datu aizsardzību apņemas:
		1. nodrošināt, ka Izpildītāja pārstāvji, kuriem būs iespēja piekļūt fizisko personu datiem, ievēros konfidencialitāti un apstrādās personas datus tikai saskaņā Pasūtītāja rakstveida norādījumiem, un tikai un vienīgi Līgumā minēto saistību izpildei;
		2. nekavējoties un pienācīgi izvērtēt visus Pasūtītāja rakstveida informācijas pieprasījumus attiecībā uz personas datu apstrādi;
		3. pēc Pasūtītāja rakstveida pieprasījuma sniegt informāciju, kas apliecina personas datu apstrādes atbilstību normatīvo aktu prasībām;
	2. Pasūtītājam ir tiesības saņemt no Izpildītāja informāciju, kas apliecina personas datu apstrādes un aizsardzības atbilstību normatīvo aktu prasībām.

**8. Nepārvaramā vara**

* 1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja šāda saistību neizpilde radusies nepārvaramu, ārkārtēja rakstura apstākļu rezultātā, t.i., tādu apstākļu rezultātā, kas atbilst visām šīm pazīmēm:
		1. to darbība sākusies pēc Līguma parakstīšanas un Puses to iestāšanos nevarēja iepriekš paredzēt;
		2. tos izraisīja notikums, no kura nav iespējams izvairīties un kura sekas nav iespējams pārvarēt;
		3. notikums nav noticis Puses vai tās kontrolē esošas personas rīcības dēļ;
		4. notikums saistību izpildi padara ne tikai apgrūtinošu, bet arī neiespējamu.
	2. Pie nepārvaramas varas apstākļiem pieskaitāmi – ugunsnelaime, kara darbība, epidēmija, dabas stihija un citi apstākļi, ja tie atbilst Līgumā minētajām pazīmēm.
	3. Par nepārvaramas varas apstākli nevar tikt atzīti apstākļi, kas neatbilst Līgumā minētajām pazīmēm.
	4. Pusei, kas atsaucas uz nepārvaramu, ārkārtēja rakstura apstākļu darbību, 5 (*piecu*) kalendāro dienu laikā par tiem rakstveidā jāpaziņo otrai Pusei. Puses, savstarpēji vienojoties, pieņem lēmumu par turpmāko rīcību.
	5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk nekā par 30 (*trīsdesmit*) dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
1. **Līguma darbības termiņš un izbeigšana**
	1. Līgums ir spēkā ar tā parakstīšanas dienu un ir spēkā līdz saistību pilnīgai izpildei, vai līdz brīdim, kad Līgums tiek izbeigts saskaņā ar Līguma noteikumiem.
	2. Pasūtītājam ir tiesības vienpusēji atteikties no Līguma 1. pielikumā “Tehniskās specifikācijas / Tehniskā piedāvājuma 1. daļa” un Tehniskās specifikācijas / Tehniskā piedāvājuma 2. daļa” noteiktajiem pakalpojumiem pilnībā vai daļēji, vai izbeigt Līgumu, ja Pasūtītājam zūd nepieciešamība pēc konkrētā pakalpojuma, par to rakstiski informējot Izpildītāju 1 (*vienu*) mēnesi iepriekš un attiecīgi samazinot maksu par ikmēneša pakalpojumu sniegšanu.
	3. Līgums var tikt vienpusēji izbeigts, ja kāda no Pusēm pilnībā vai daļēji nepilda šā Līguma saistības, paziņojot to rakstiski otrai Pusei 10 (*desmit*) darbdienas iepriekš un pievienojot attiecīgus pierādījumus par Līguma saistību neizpildi.
	4. Izbeidzot Līgumu, Izpildītājam ir pienākums nodot visus ar Pakalpojuma sniegšanu saistītos materiālus, dokumentāciju un informāciju Pasūtītājam.
	5. Pusēm ir tiesības vienpusēji atkāpties no Līguma tikai šajā Līgumā un Latvijas Republikas spēkā esošo normatīvo aktu noteiktos gadījumos.
	6. Līgums var tikt izbeigts pirms termiņa Līgumā noteiktajos gadījumos un pēc Pušu rakstiskas vienošanās.
2. **Citi nosacījumi**
	1. Izpildītājs patur visas autortiesības un citas intelektuālās īpašumtiesības uz Līguma izpildē radītajiem nodevumiem. Pasūtītājs iegūst īpašumtiesības uz Līguma izpildē radītajiem nodevumiem pēc samaksas veikšanas.
	2. Līgumu regulē Latvijas Republikas normatīvie akti. Jautājumi, kas nav atrunāti Līgumā, tiek risināti saskaņā ar spēkā esošajiem Latvijas Republikas normatīvajiem aktiem.
	3. Visus strīdus un nesaskaņas, kas rodas izpildot Līgumu, Puses risina sarunu vai vienošanās ceļā. Ja strīdus un nesaskaņas neizdodas atrisināt sarunu vai vienošanās ceļā 30 (*trīsdesmit*) dienu laikā, tas tiks dots izskatīšanai Latvijas Republikas normatīvajos aktos noteiktajā kārtībā Latvijas Republikas tiesā.
	4. Visi Līguma grozījumi, labojumi un papildinājumi noformējami rakstveidā, Pusēm savstarpēji vienojoties, izņemot Līgumā noteiktajos gadījumos, kad Pusēm ir tiesības veikt darbības vienpusēji.
	5. Pasūtītāja kontaktpersona: [●] *Amats,* *vārds, uzvārds, telefona Nr., e-pasts*.
	6. Izpildītāja kontaktpersonas:
		1. Datu aizsardzības speciālists [●] *Amats,* *vārds, uzvārds, telefona Nr., e-pasts*.
		2. kiberdrošības pārvaldības speciālists [●] *Amats,* *vārds, uzvārds, telefona Nr., e-pasts*.
	7. Par Līguma izpildes kontroli atbildīgās kontaktpersonas nomaiņu vai informāciju, kura ir būtiska Līguma izpildei, Puse informē otru Pusi rakstveidā, nodrošinot tās saņemšanas apliecinājumu. Šādos apstākļos atsevišķi Līguma grozījumi nav nepieciešami.
	8. Par Līguma 10.6.2. punktā minētās kontaktpersonas nomaiņu vai informāciju, Izpildītājs nekavējoties, bet ne vēlāk kā 5 (*piecu*) darbdienu laikā paziņo Nacionālajam kiberdrošības centram un Satversmes aizsardzības centram.
	9. Par Līguma izpildei būtisko rekvizītu (juridiskais statuss, atrašanās vieta u.c.) maiņu Puses nekavējoties informē viena otru.
	10. Ja kāda Puse nav sniegusi informāciju par izmaiņām Līguma izpildē, tā uzņemas atbildību par zaudējumiem, kas šajā sakarā radušies otrai Pusei.
	11. Puses apliecina, ka tām ir attiecīgas pilnvaras, lai slēgtu Līgumu un uzņemtos tajā noteiktās saistības, kā arī iespējas veikt Līgumā noteikto pienākumu izpildi.
	12. Visi paziņojumi saistībā ar Līgumu izdarāmi rakstiski un nosūtāmi otrai Pusei uz eAdresi, Līgumā norādīto e-pasta adresi vai pa pastu. Elektroniskām vēstulēm jābūt parakstītām ar drošu elektronisko parakstu, kas satur laika zīmogu atbilstoši normatīvo aktu prasībām. E‑pasta paziņojumi, kas nosūtīti uz Līguma atbildīgo personu e-pasta adresēm, domāti vienīgi saziņas ērtībai un nav uzskatāmi par pienācīgi veiktu oficiālu paziņojumu, izņemot, kad sarakstei tiek izmantotas Līguma atbildīgo personu e-pasta adreses.
	13. Līgums ar pielikumiem sagatavots un parakstīts Latvijas Republikā spēkā esošajos normatīvajos aktos noteiktajā kārtībā. Ja Līgums tiek parakstīts elektroniski, tas, pēc abpusējas parakstīšanas, glabājas pie katras Puses elektroniskā dokumenta formā.
	14. Līgumam kā neatņemamas sastāvdaļa pievienoti šādi pielikumi:

1. pielikums – Tehniskās specifikācijas / Tehniskā piedāvājuma 1. daļa; Tehniskās specifikācijas / Tehniskā piedāvājuma 2. daļa;

2. pielikums – Finanšu piedāvājums;

3. pielikums – Pakalpojuma nodošanas – pieņemšanas akts;

1. **Pušu rekvizīti un pārstāju paraksti**

|  |  |
| --- | --- |
| **Pasūtītājs:** | **Izpildītājs:** |
|

|  |
| --- |
| **SIA “Publisko aktīvu pārvaldītājs Possessor”**Reģistrācijas numurs: 40003192154 |
| PVN reģ. Nr. LV40003192154 |
| Juridiskā adrese: Krišjāņa Valdemāra iela 31, Rīga, LV –1887 |
| e-pasts: pasts@possessor.gov.lvNorēķinu rekvizīti: Banka: “Citadele banka” AS SWIFT kods: PARXLV22Konta Nr.: LV07PARX0003805160002Banka: “Swedbank” ASSWIFT kods: HABALV22Konta Nr.: LV17HABA0551032309150[●]\* |
|  |

 |

|  |
| --- |
| [●]Reģistrācijas numurs:  |
| PVN reģ. Nr.  |
| Juridiskā adrese:  |
| e-pasts: Norēķinu rekvizīti: |
| Banka:  |
| SWIFT kods:  |
| Konta Nr.: [●]\* |

 |

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**Pielikums Nr. 1**

**pie līguma Nr. POSSESSOR/2024/55**

**Tehniskās specifikācijas / Tehniskā piedāvājuma 1. daļa**

**Datu aizsardzības pārvaldības pakalpojumu sniegšana**

**SIA “Publisko aktīvu pārvaldītājs Possessor”**

**Tehniskās specifikācijas / Tehniskā piedāvājuma 2. daļa**

**Kiberdrošības pārvaldības pakalpojumu sniegšana**

**SIA “Publisko aktīvu pārvaldītājs Possessor”**

**Pielikums Nr. 2**

**pie līguma Nr. POSSESSOR/2024/55**

**FINANŠU PIEDĀVĀJUMS**

**„Datu aizsardzības un kiberdrošības pārvaldības pakalpojumu sniegšana SIA “Publisko aktīvu pārvaldītājs Possessor””**

**Pielikums Nr. 3**

**pie līguma Nr. POSSESSOR/2024/55**

DARBA NODOŠANAS - PIEŅEMŠANAS AKTS

Rīgā

*Akta parakstīšanas datums ir pēdējā pievienotā*

*droša elektroniskā paraksta laika zīmoga datums*

\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_ (turpmāk - Izpildītājs), juridiskā adrese \_\_\_\_\_\_\_\_\_ ielā \_\_, \_\_\_\_, LV-\_\_\_\_, kuru saskaņā ar [●] pārstāv \_\_\_\_\_\_\_\_\_\_\_\_\_\_\_\_\_\_\_\_, no vienas puses, un

SIA “Publisko aktīvu pārvaldītājs Possessor” (turpmāk – Pasūtītājs), reģistrācijas Nr. 40003192154, juridiskā adrese – Krišjāņa Valdemāra iela 31, Rīga, LV-1887, kuras vārdā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, kopā saukti Puses, sastādīja šo aktu:

1. Izpildītājs saskaņā ar 2024.gada \_\_\_\_\_\_\_\_\_\_ noslēgto Iepirkuma līgumu Nr. POSSESSOR/2024/55 par datu aizsardzības un kiberdrošības pārvaldības pakalpojumu sniegšanu SIA “Publisko aktīvu pārvaldītājs Possessor” periodā \_\_\_\_\_\_\_\_\_\_ ir veicis:

1.1. \_\_\_\_\_\_\_\_\_\_\_\_\_\_\_\_\_\_\_\_;

1.2. \_\_\_\_\_\_\_\_\_\_\_\_\_\_\_\_\_\_\_\_;

1.3. \_\_\_\_\_\_\_\_\_\_\_\_\_\_\_\_\_\_\_\_.

1. Pasūtītājam nav iebildumu par sniegtā pakalpojuma kvalitāti.
2. Līguma cena par sniegto pakalpojumu ir \_\_\_\_\_ EUR (summa vārdiem), pieskaitot PVN 21% \_\_\_\_\_\_\_\_\_ EUR (summa vārdiem). Saskaņā ar Līgumu aprēķināts līgumsods \_\_\_\_\_\_EUR, kuru veido \_\_\_\_\_\_\_\_\_\_. **Kopā apmaksai EUR \_\_\_\_\_\_\_** (summa vārdiem), kas jāsamaksā 10 (desmit) darbdienu laikā pēc šī akta abpusējas parakstīšanas un rēķina saņemšanas.

|  |  |
| --- | --- |
| Izpildītājs: | Pasūtītājs: |
|  | SIA “Publisko aktīvu pārvaldītājs Possessor” |

Akts parakstīts ar drošu elektronisko parakstu un satur laika zīmogu.

1. Informāciju par to, kā ieinteresētais piegādātājs var reģistrēties par Iepirkuma nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. ***Mazais uzņēmums*** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*. [↑](#footnote-ref-2)
3. ***Vidējais uzņēmums*** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-3)
4. Sniegtā pakalpojuma darba saturs jāapraksta detalizēti un izsmeļoši, lai Pasūtītājs spētu pārliecināties, ka speciālistam ir pieredze un zināšanas datu aizsardzības tiesību un prakses jomās vai informācijas tehnoloģiju drošības jomā. [↑](#footnote-ref-4)